  Майя Бывальцева Суй-пыдзыя сӧсыр муртъёс пӧлын капчи атлетикая Россилэн первенствояз Удмуртиысь спортсменъёс кык зарни, быдэн одӥг азвесь но бронза медальёс утӥзы. Со сярысь ивортэ элькунысь Огазеям командаосты спортъя дасянъя центр. Вожвылъяськонъёс 23–27 пӧсьтолэзе Смоленскын ортчизы. Россилэн 31 улосвылъёсысьтыз 87 атлетъёс бызьылонын, кузьдалае но ӝуждалае тэтчанын, озьы ик диск, копьё, клаб лэзьянын но ядро куштонын кужымзэс мертазы. Удмуртиысь Кирилл Перевощиков 1 сюрс 500 метре бызьылонын устоез луиз (Т 37 классын). Нош Т 45–47 классын ошмесо шаерысь спортсменъёс вань пьедесталэн басьтӥзы: Владислав Лаврентьев 1-тӥ интыын, Никита Снигирёв —2-тӥ, Владимир Чайников 3-тӥ. Тегъёс: Спорт Удмуртия Россия сӧсыръёс капчиатлетика  